வீட்டின் உள்ளே இருந்த பீரோ உடைக்கப்பட்டு, பொருள்கள் கலைந்தநிலையில் கிடந்தன. நகைகள் இருந்த டப்பாக்கள் சிதறிக்கிடந்தன. இதைப் பார்த்து அதிர்ச்சியடைந்த அப்பகுதி மக்கள், திருமயம் போலீஸாருக்குத் தகவல் கொடுத்தனர். புதுக்கோட்டை மாவட்ட காவல்துறை கண்காணிப்பாளர் செல்வராஜ், நேரில் வந்து பார்வையிட்டு விசாரணை நடத்தினார். இதைத் தொடர்ந்து, புதுக்கோட்டையில் இருந்து மோப்ப நாய் மார்சல் வரவழைக்கப்பட்டது. லாவண்யாவின் உடலை மோப்பம் பிடித்த பின், வீட்டில் இருந்து வெளியே வந்து, வேப்பம்பட்டி முக்கம் வரை சென்று திரும்பிவந்தது. இதைத் தொடர்ந்து, கைரேகை நிபுணர்கள் அங்கு வந்து தடயங்களைச் சேகரித்தனர்.